Lizabeth Scott

Lizabeth Scott (født 29. september 1922 i Scranton i Pennsylvania, død 31. januar 2015 i Los Angeles) var en amerikansk sanger og skuespiller.

Lisbeth Scott studerte til å bli skuespiller ved Alvienne School of Drama. Hennes skuespiller-debut i en film var i You came Along fra 1945 der hun spilte mot Robert Cummings. Scott spilte også i Desert Fury (1947) og mot Kirk Douglas i Natt over New York (1948) og i 1949 spilte hun i filmen For sent for tårer. I 1972 hadde hun sin siste filmopptreden, i Skyt ikke på skribenten, sammen med stjerner som Michael Caine og Mickey Rooney. Etter det har hun i stor grad holdt seg unna offentlighetens søkelys, og hun har takket nei til mange forespørsler om intervju og TV-opptredener. I 2001 sto Scott oppført som en av kjendisene som skulle komme til Michael Jackson sitt 30-årsjubileum som vist i USA på TV-kanalen CBS. Lizabeth Scott ble tildelt en stjerne på Hollywood Walk of Fame for hennes mange bidrag til den amerikanske filmindustrien. Stjernen ligger ved 1624 Vine Street i Hollywood.

 Filmografi (utvalg) 
 1946 – Mysteriet Martha Ivers
 1947 – Hete døgn
 1947 – Mitt liv er mitt eget
 1948 – Natt over New York
 1949 – For sent for tårer
 1950 – Mørk by
 1953 – Å - som det spøker!
 1954 – Desperate menn
 1957 – Ung mann med gitar
 1972 – Skyt ikke på skribenten

 Referanser 

 Eksterne lenker 



Kategori:Skuespillere fra USA
Kategori:Sangere fra USA
Kategori:Hollywood Walk of Fame
Kategori:Personer fra Scranton